S-5473/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. nóvember 2021, á hendur R-x-x K-x-x, kt. [...], [...], „fyrir eftirtalin brot:

I.

Umferðarlagabrot með því að hafa, sunnudaginn 30. maí 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóðsýni mældist MDMA 1600 ng/ml) um Kirkjustræti við Dómkirkjuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr.2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Umferðarlagabrot með því að hafa, sunnudaginn 30. maí 2021, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóðsýni mældist MDMA 710 ng/ml) um Miklubraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

III

Fíkniefnalagabrot með því að hafa, í kjölfar afskipta lögreglu af ákærða sem greint er frá í ákærukafla II, haft í vörslum sínum í sölu- og dreifingarskyni 51,68 gaf maríhúana og 134 stk. af MDMA, sem lögregla fann við leit á dvalarstað ákærða að Flókagötu [...] í Reykjavík.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019. Þá er krafist upptöku á framangreindum 51,68 gaf maríhúana og 134 stk. af MDMA, sem og vog af gerðinni Proscale, sbr. munaskýrsla lögreglu nr. 154006, sem hald var lagt á, samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, með síðari breytingum, og 1. mgr. 69. gr. a. almennra hegningarlaga nr. 19/1940.“

Ákærði sótti ekki þing við þingfestingu málsins og hafði ekki boðað forföll en birting fyrirkalls og ákæru hafði farið fram í Lögbirtingarblaðinu þann 23. desember 2021. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. nóvember 2021, hefur ákærði ekki áður sætt refsingu og verður það metið honum til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins, ákvæðum 77. gr. almennra hegningarlaga nr. 19/1940 og að virtum sakarferli ákærða þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í tvö ár og þrjá mánuði frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 51,68 grömm af maríhúana, 134 stykki af MDMA og vog af gerðinni Proscale, sem lögregla lagði hald á við rannsókn málsins.

Ákærði greiði 1 95.246 krónurí sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari fyrir hönd Á-kk-ef B-kk-ef S-kk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, R-x-x K-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti ítvö ár og þrjá mánuði frá birtingu dómsins að telja.

Upptæk eru gerð til ríkissjóðs 51,68 grömm af maríhúana, 134 stykki af MDMA og vog af gerðinni Proscale.

Ákærði greiði 1 95.246 krónurí sakarkostnað.

K-kvk-nf J-kvk-nf